Hermann Buhl
<s>Hermann Buhl (21. septembar 1924. – 27. juni 1957.) bio je austrijski planinar i jedan je od prvih alpinista koji se u Himalajima počeo penjati alpskim stilom.</s><s>Smatra se za jednog od najboljih penjača svoga vremena.</s>

<s>Buhl se rodio u Innsbrucku, kao četvrto dijete.</s><s>Majka mu je rano umrla pa je nekoliko godina proveo u sirotištu.</s><s>Kao tinejdžer i član planinarskog kluba u Insbruku, penjao se u okolini.</s><s>Počeo je studirati komercijalu, ali ga je rat prekinuo.</s><s>Bio je pripadnik alpskih jedinica u njemačkoj vojsci.</s><s>Amerikanci su ga zarobili na Monte Kasinu.</s><s>Poslije rata završio je školu za planinarskog vodiča.</s>

<s>Nanga Parbat 
Godine 1953. ušao je u sastav austrijsko-njemačke ekspedicije na Nanga Parbat (8.126), koju je predvodio Karl Maria Herrligkoffer.</s><s>Prije ove ekspedicije 31 čovjek je poginuo na ovoj planini u pokušaju osvajanja.</s><s>Nijemci su godinama vodili nemilosrdnu borbu u pokušajima osvajanja.</s><s>Poginuli su W. Merkel, W.Welzenbach, V. Wieland, 6 Šerpa, a godine 1937. nestala je skoro cijela ekspedicija.</s><s>Hermann Buhl je prvi čovjek koji se 3. jula 1953. godine uspio popeti na vrh.</s>

<s>Uspon na vrh po istočnom grebenu bio je vrlo težak i dramatičan.</s><s>Na 1.300 metara ispod vrha Buhl je ostao bez partnera koji se morao vratiti.</s><s>Nastavio je sam, te je na vrh stigao u 17:00.</s><s>Zbog mraka bio je prisiljen prenoćiti u stojećem položaju na uskoj izbočini.</s><s>Silazak je bio  usporen nakon gubitka dereze, pa se u kamp vratio idućeg dana u 19:00, 40 sati nakon polaska.</s><s>Buhl je bio prvi alpinist koji je ostvario uspon na vrh iznad 8000 metara i to sa elementima alpskog stila (bez kiseonika zadnjih 1.300 m.).</s><s>Istovremeno je to bio i nagovještaj mogućnosti uspona alpskim stilom na himalajske vrhove, koji će u potpunosti prvi izvesti 1975. godine Peter Habeler i Reinhold Messner.</s>

<s>Buhlova ekspedicija na Nanga Parbat poslužila je kao osnova filma The climb (Penjanje), snimljenog 1986. godine sa Bruce Greenwoodom kao Buhlom.</s>

<s>Broad Peak 
Prvi uspona na Broad Peak (8.051 m.) ostvario je između 8 - 9 juna 1957, sa Fritzom Winterstellerom, Marcusom Schmuckom (vođa ekspedicije) i Kurtom Diembergerom, kao članovi austrijske ekspedicije koju je vodio Schmuck.</s><s>Uspon je takođe izveden bez dodatnog kiseonika i pomoći nosača.</s><s>Ovaj uspon bio je ilegalan pa je Diembergeru neko vrijeme bio zabranjen ulazak u Pakistan.</s>

<s>Sa ova dva uspona Buhl je postao prvi čovjek sa dva uspona na vrhove preko 8.000 metara.</s>

<s>Chogolisa 
Nekoliko nedjelja kasnije Buhl i Diemberger pokušali su uspon na neispenjani vrh Chogolisa (7.665 m) u alpskom stilu.</s><s>U blizini vrha Buhl se izgubio u snježnoj mećavi, nakon čega se na njega sručila lavina i odnijela ga u provaliju 900 metara.</s><s>Tijelo mu nije nikad pronađeno u naslagama leda.</s>

<s>Reference</s>

<s>Austrijski planinari</s>

